Ysgol Haf Iaith a Diwylliant Sefydliad Confucius | Sefydliad Confucius | Prifysgol Bangor
Bu trigain o fyfyrwyr Gwyddorau Gwleidyddiaeth a'r Gyfraith Prifysgol Tsieina (CUPL) yn bresennol yn ysgol haf Sefydliad Confucius mewn cydweithrediad â chydweithwyr o CUPL a Phrifysgol Bangor! Cafodd y myfyrwyr gyfle i ddysgu am ddiwylliant a bywyd cymdeithasol Bangor, ymarfer ynganu Saesneg, dysgu am fanylion moesau Prydain, a dangoswyd iddynt yr hyn y gallent ei ddisgwyl petaent yn ymweld â'r Deyrnas Unedig. Bu'r ymateb yn gadarnhaol dros ben, a dros 90% o'r myfyrwyr yn nodi bod yr ysgol haf yn rhagorol. Dywedodd rhai myfyrwyr hefyd:
'Mae'n gwrs hyfforddedig rhagorol, ac mae'r athro'n amyneddgar ac yn broffesiynol iawn. Staff da! Petai modd gwella'r cwrs o gwbl, fe ddywedem 'mwy o ddiwrnodau ...'
'Daethom i wybod am ddiwylliant Prydain gyda'ch help chithau! Edrych ymlaen at y tro nesaf/y flwyddyn nesaf!'
''Aethum ar y cwrs er mwyn gwella fy Saesneg, ac rwy'n credu ei fod wedi fy helpu.'
'O ystyried gwahanol lefelau iaith fy nghyd-ddisgyblion, mae Anthony'n amyneddgar iawn yn rhoi sylw i bawb ac yn rhoi cyfle iddyn nhw ymarfer...'
Dywedodd yr Athro XU Xinyan o Ysgol Astudiaethau Tramor CUPL 'Fel athro yn yr Ysgol Astudiaethau Tramor, rwy'n gwerthfawrogi'n fawr bod Sefydliad Confucius Prifysgol Bangor wedi trefnu Ysgol Haf yn arbennig ar gyfer ein myfyrwyr. Bu'r adborth yn rhagorol, ac roedd y myfyrwyr yn teimlo eu bod wedi ennill llawer o raglen mor wych!''
''Rydyn ni wrth ein bodd bod y myfyrwyr wedi mwynhau'r Ysgol Haf, ac rydyn ni'n ddiolchgar i Anthony Brooks o'r Ganolfan Iaith Saesneg i Fyfyrwyr Tramor (ELCOS) ym Mhrifysgol Bangor am gyflwyno sesiynau mor gyffrous, gafaelgar a rhyngweithiol er gwaethaf y llu o fyfyrwyr. Gobeithiwn y bydd myfyrwyr o'r brifysgol sy'n bartner inni, CUPL, yn gallu ymuno â'r ysgol haf y flwyddyn nesaf yn y cnawd a chael golwg ymarferol o'r iaith Saesneg mewn cyd-destun academaidd. '